คุจิกิ เบียคุยะ - วิกิพีเดีย

# คุจิกิ เบียคุยะ

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...
คุจิกิ เบียคุยะ

คุจิกิ เบียคุยะ เป็นตัวละครในเรื่องเทพมรณะ เป็นตัวละครสำคัญคนหนึ่งของเรื่องนี้ เป็นหัวหน้าตระกูล "คุจิกิ" 1 ใน 4 ตระกูลขุนนางชั้นสูง และว่ากันว่าเบียคุยะนั้นมีฝีมือเก่งกาจที่สุดในประวัติศาสตร์ตระกูลคุจิกิอันยาวนาน เขาเป็นพี่ชายบุญธรรมลูเคีย และเป็นหัวหน้าหน่วย 6 ของ "13 หน่วยพิทักษ์" อุปนิสัย เป็นคนเงียบครึม มักจะไม่ค่อยพูด เคร่งครัดในกฏระเบียบ ไม่ชอบแสดงความรู้สึกทางสีหน้า และที่สำคัญคือมักจะเย็นชากับคนรอบข้างเสมอ จนบางคนออกปากเรียกเขาว่า"เจ้าชายน้ำแข็ง"แม้แต่ตอนที่ลูเคียโดนโทษประหาร เขาก็ยอมรับโดยดีไม่มีท่าทีคัดค้านใดๆ

เขาและรองหัวหน้าหน่วย 6 อาบาราอิ เร็นจิได้รับคำสั่งให้ไปจับตัวลูเคียกลับมาจากโลกมนุษย์ (spoil: ในตอนนั้น 46 ห้องวังกลางที่เป็นผู้ออกคำสั่งถูกไอเซ็นสังหารและสวมรอยแทนที่ไปแล้ว) และเบียคุยะนั้นยังเป็นผู้ตัด"โซ่กรรม"ของอิจิโกะ จนอิจิโกะสูญเสียพลังของยมทูตที่ได้มาจากลูเคียไป

แต่เหตุผลที่แท้จริงที่เขาไม่มีใยดีกับคำสั่งประหารของลูเคียก็เพราะว่า...

เดิมทีแล้วลูเคียมีพี่สาวอยู่คนหนึ่ง นาม "ฮิซานะ" ฮิซานะทิ้งลูเคียไปตั้งแต่ยังแบเบาะนั่นเพราะร่างกายของเธอที่อ่อนแอเกินกว่าที่จะรับภาระเลี้ยงดูใครได้ และการจะเอาชีวิตรอดในสังคมภายนอกเซเรเทย์ก็ไม่ใช่เรื่องง่าย และหลังจากที่ฮิซานะได้เข้ามาในตระกูลคุจิกิและเป็นภรรยาของเบียคุยะ สุขภาพของเธอก็อ่อนแอลงเรื่อยๆจนใกล้จะเสียชีวิต ก่อนที่เธอจะตายได้ขอร้องให้เบียคุยะตามหาน้องสาวของเธอด้วย และรับเข้ามาในตระกูลคุจิกิโดยอย่าบอกความจริงว่าตนเป็นพี่สาวในลูเคียรู้ เพราะเธอไม่มีสิทธิ์สำหรับคำว่า"พี่" แต่เธออยากให้ลูเคียเรียกเบียคุยะว่า"พี่"แทนตัวเธอ

1 ปีต่อมา เบียคุยะก็พบตัวลูเคีย ซึ่งกำลังศึกษาอยุ่ที่สถาบันวิญญาณชินโอ เบียคุยะเสนอให้ลูเคียเข้าตระกูลคุจิกิ ในฐานะน้องสาวบุญธรรมของตน และออกคำสั่งให้ทุกคนบอกกับลูเคียว่าเหตุที่รับนางเข้ามาเป็นน้องสาวก็เพราะมีใบหน้าคล้ายกับภรรยาที่ตายไปของตน

การรับคนจากเมืองลูคอนเข้าตระกูลถือว่าเป็นความผิดมหันต์ เบียคุยะเองก็เคยแหกกฎมาแล้วเพื่อแต่งงานกับฮิซานะ เขาจึงตัดสินใจสาบานต่อหน้าหลุมศพของพ่อแม่ว่าจะไม่ละเมิดกฎอีกไม่ว่าจะเกิดอะไรขึ้นก็ตาม ทำให้เขาอยู่ในฐานะกลืนไม่เข้าคายไม่ออกกับเรื่องโทษประหารลูเคีย

ในตอนท้ายของภาคโซลโซไซตี้ เขาได้ใช้พลังและความสามารถทั้งหมดเท่้าที่มีเข้าต่อสู้กับอิจิโกะ จนเขาพ่ายแพ้ต่ออิจิโกะและจากไป แต่ในตอนที่ลูเคียกำลังจะโดนอิจิมารุ กิงจัดการ เขาก็เอาตัวเองมารับการโจมตีแทน และหลังจากนั้นเขาก็บอกความจริงทั้งหมดเกี่ยวกับพี่สาวของลูเคีย เขาได้พักรักษาตัวเองอยู่ที่โซลโซไซตี้

## [แก้] ดาบฟันวิญญาณ

### [แก้] ขั้นต้น(ชิไค)

เซ้มบงซากุระ

- ชื่อ : เซ้มบงซากุระ(千本桜 , พันกลีบซากุระ)
- คำปลดปล่อย : "จงโปรยปราย"
- ความสามารถ : ตัวคมดาบจะกลายสภาพเป็นกลีบเล็กๆจำนวนนับพันกระจายออกคล้ายกลีบดอกซากุระ ซึ่งจะพุ่งเข้าเฉือนร่างของคู่ต่อสู้อย่างรวดเร็วและรุนแรง และสามารถใช้ในการตั้งรับได้อีกด้วย

### [แก้] ขั้นปลดปล่อยสวัสดิกะ(บังไค)

เซ้มบงซากุระคาเกโยชิ

- ชื่อ : เซ้มบงซากุระคาเกโยชิ(本桜景厳 , เงาพิฆาตพันกลีบซากุระ)
- ความสามารถ :

รูปแบบที่ 1 = เบียคุยะจะปล่อยดาบจมลงดิน และผุดขึ้นมาเป็นคมดาบยักษ์จำนวนนับไม่ถ้วยเรียงเป็นแถวยาวจนลับสายตา ซึ่งตัวคมดาบทั้งหมดจะแตกออกเป็นกลีบซากุระจำนวนนับไม่ถ้วน และจะเข้าโจมตีคู่ต่อสู้ด้วยความเร็วสูงมากราวกับพายุ และถ้าใช้วิธีควบคุมด้วยมือ ความเร็วก็จะเิำพิ่มขึ้น

รูปแบบที่ 2 เซ็นเคย์(殲景 , เงาำพิฆาต) = ตัวกลีบคมดาบจะรวมกันกลายเป็นดาบเล็กๆนับร้อยล้อมรอบสถานที่ต่อสู้ ซึ่งเบียคุยะสามารถควบคุมให้ดาบพุ่งเข้ามาหาตัวเองหรือคู่ต่อสู้ได้ตามต้องการ เป็นการโจมตีที่จะปิดช่องทางหนีของศัตรู และจะเน้นการโจมตีเพียงอย่างเดียว

รูปแบบที่ 3 ชูเคย์(終景 , เงาสุดท้าย) : ฮาคุเทย์เค็น(白帝剣 , ดาบจักรพรรดิขาว) = กลีบคมดาบทั้งหมดจะมารวมกันเป็นดาบเดียว ซึ่งจะมีสีขาวส่องประกาย และจะมีแสงเป็นรูปปีกแตกออกสองข้าง เป็นการโจมตีขั้นสุดท้ายของเซ้มบงซากุระคาเกโยชิ

รูปแบบที่ 1 เซ้มบงซากุระ | รูปแบบที่ 2 เซ้มบงซากุระ - เซ็นเคย์ | รูปแบบที่ 3 เซ้มบงซากุระ - ชูเคย์

| คุจิกิ เบียคุยะ เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คุจิกิ เบียคุยะ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%B8/%E0%B8%88/%E0%B8%84%E0%B8%B8%E0%B8%88%E0%B8%B4%E0%B8%81%E0%B8%B4_%E0%B9%80%E0%B8%9A%E0%B8%B5%E0%B8%A2%E0%B8%84%E0%B8%B8%E0%B8%A2%E0%B8%B0.html".

หมวดหมู่: เทพมรณะ | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา